CELEX: 32016R1615
Language: fi
Date: 2016-09-08 00:00:00
Title: Komission täytäntöönpanoasetus (EU) 2016/1615, annettu 8 päivänä syyskuuta 2016, komission täytäntöönpanoasetuksen (EU) 2016/559 muuttamisesta sen ajanjakson osalta, jona tuotannonsuunnittelua koskevat sopimukset ja päätökset maito- ja maitotuotealalla sallitaan

9.9.2016   
            
            
               FI
            
            
               Euroopan unionin virallinen lehti
            
            
               L 242/17
            
         KOMISSION TÄYTÄNTÖÖNPANOASETUS (EU) 2016/1615,
   annettu 8 päivänä syyskuuta 2016,
   komission täytäntöönpanoasetuksen (EU) 2016/559 muuttamisesta sen ajanjakson osalta, jona tuotannonsuunnittelua koskevat sopimukset ja päätökset maito- ja maitotuotealalla sallitaan
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 222 artiklan 3 kohdan toisen alakohdan,
   sekä katsoo seuraavaa:
   
               (1)
            
            
               Kohentaakseen asetuksen (EU) N:o 1308/2013 219 artiklan nojalla vaikeaa markkinatilannetta maito- ja maitotuotealalla komissio on sallinut useiden poikkeuksellisten toimenpiteiden lisäksi tuotannonsuunnittelua koskevat vapaaehtoiset sopimukset ja päätökset maito- ja maitotuotealalla hyväksyttyjen tuottajaorganisaatioiden ja niiden yhteenliittymien sekä hyväksyttyjen toimialakohtaisten organisaatioiden osalta komission täytäntöönpanoasetuksella (EU) 2016/559 (2) ja komission delegoidulla asetuksella (EU) 2016/558 (3) osuuskuntien ja muun muotoisten tuottajaorganisaatioiden osalta kuuden kuukauden ajan 13 päivästä huhtikuuta 2016 alkaen.
            
         
               (2)
            
            
               Yhteisistä sopimuksista tai päätöksistä ei ole toistaiseksi ilmoitettu, sillä ala tarvitsee aikaa järjestäytyäkseen siten, että se voi hyödyntää tätä uutta välinettä; samanaikaisesti maitoalalla vallitsee yhä vakava epätasapaino, joka johtuu kysynnän ja tarjonnan maailmanlaajuisesta epätasapainosta ja johon osaltaan vaikuttaa Venäjän unionista peräisin oleville maataloustuotteille ja elintarvikkeille asettaman tuontikiellon jatkuminen vuoden 2017 loppuun asti.
            
         
               (3)
            
            
               Maidon tuottajahinnat laskivat vuonna 2015 kahdeksan prosenttia ja vuoden 2016 ensimmäisten viiden kuukauden aikana edelleen 15 prosenttia. Toukokuussa 2016 maidon keskihinta unionissa oli 22 prosenttia viimeisten viiden vuoden keskiarvoa alhaisempi. Samanaikaisesti jäsenvaltioiden väliset erot kasvoivat entisestään, ja eräiden jäsenvaltioiden ilmoittamat hinnat olivat 30 prosenttia EU:n keskiarvoa alhaisempia. Käytettävissä olevien markkina-analyysien perusteella tuotantomäärien huomattavaa alenemista ei ole odotettavissa ennen vuoden 2017 loppua.
            
         
               (4)
            
            
               Jotta maito- ja maitotuotealaa autettaisiin löytämään uusi tasapaino nykyisessä vakavassa markkinatilanteessa ja tekemään tarvittavat mukautukset maitokiintiöiden poistamisen vuoksi, on aiheellista sallia täytäntöönpanoasetuksessa (EU) 2016/559 ja delegoidussa asetuksessa (EU) 2016/558 tarkoitetut vapaaehtoiset sopimukset ja päätökset vielä kuuden kuukauden ajan. Koska asetuksen (EU) N:o 1308/2013 222 artiklan 1 kohdassa tarkoitetut edellytykset ja sisältöä ja maantieteellistä laajuutta koskeva soveltamisala sekä asiaan liittyvät ilmoitusvelvollisuudet on jo määritelty täytäntöönpanoasetuksessa (EU) 2016/559, on aiheellista muuttaa kyseistä täytäntöönpanoasetusta.
            
         
               (5)
            
            
               Sen vuoksi täytäntöönpanoasetusta (EU) 2016/559 olisi muutettava.
            
         
               (6)
            
            
               Ottaen huomioon markkinoiden vakava epätasapaino ja tarve varmistaa jatkuvuus ja oikeusvarmuus tämän asetuksen olisi tultava voimaan seuraavana päivänä sen jälkeen kun se on julkaistu.
            
         
               (7)
            
            
               Tässä asetuksessa säädetyt toimenpiteet ovat maatalouden yhteisen markkinajärjestelyn komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan täytäntöönpanoasetus (EU) 2016/559 seuraavasti:
   
               1)
            
            
               Korvataan 1 artikla seuraavasti:
               ”1 artikla
               Rajoittamatta asetuksen (EU) N:o 1308/2013 152 artiklan 3 kohdan b alakohdan i alakohdan ja 209 artiklan 1 kohdan soveltamista maito- ja maitotuotealan hyväksyttyjen tuottajaorganisaatioiden ja niiden yhteenliittymien sekä hyväksyttyjen toimialakohtaisten organisaatioiden sallitaan
               
                           a)
                        
                        
                           tehdä 13 päivänä huhtikuuta 2016 tai 13 päivänä lokakuuta 2016 alkavalla kuuden kuukauden ajanjaksolla vapaaehtoisia yhteisiä sopimuksia ja yhteisiä päätöksiä, jotka koskevat tuotettavan maitomäärän suunnittelemista ja joiden voimassaolo päättyy 12 päivänä lokakuuta 2016 tai 12 päivänä huhtikuuta 2017; tai
                        
                     
                           b)
                        
                        
                           pidentää tällaisten 13 päivänä huhtikuuta 2016 alkaneella ajanjaksolla tehtyjen sopimusten tai päätösten voimassaoloaikaa enintään 12 päivään huhtikuuta 2017.”
                        
                     
         
               2)
            
            
               Muutetaan 4 artikla seuraavasti:
               
                           a)
                        
                        
                           Korvataan 2 kohta seuraavasti:
                           ”2.   Kun kukin 1 artiklassa tarkoitettu kuuden kuukauden ajanjakso on päättynyt, asianomaisten hyväksyttyjen tuottajaorganisaatioiden ja niiden yhteenliittymien sekä hyväksyttyjen toimialakohtaisten organisaatioiden on ilmoitettava 25 päivän kuluessa tämän artiklan 1 kohdassa tarkoitetulle jäsenvaltion toimivaltaiselle viranomaiselle sopimusten tai päätösten tosiasiallisesti kattamat tuotantomäärät.”
                        
                     
                           b)
                        
                        
                           Korvataan 3 kohdan b alakohta seuraavasti:
                           
                                       ”b)
                                    
                                    
                                       kunkin edellä 1 artiklassa tarkoitetun kuuden kuukauden ajanjakson päättymistä seuraavien 30 päivän kuluessa yhteenveto kyseisenä ajanjaksona täytäntöön pannuista sopimuksista ja sopimuksista.”
                                    
                                 
                     
         2 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 8 päivänä syyskuuta 2016.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 347, 20.12.2013, s. 671.
   
      (2)  Komission täytäntöönpanoasetus (EU) 2016/559, annettu 11 päivänä huhtikuuta 2016, tuotannonsuunnittelua koskevien sopimusten ja päätösten sallimisesta maito- ja maitotuotealalla (EUVL L 96, 12.4.2016, s. 20).
   
      (3)  Komission delegoitu asetus (EU) 2016/558, annettu 11 päivänä huhtikuuta 2016, osuuskuntien ja muun muotoisten tuottajaorganisaatioiden tekemien tuotannonsuunnittelua koskevien sopimusten ja päätösten sallimisesta maito- ja maitotuotealalla (EUVL L 96, 12.4.2016, s. 18).